Emergency 4: Ochrancovia života

**Emergency 4: Ochrancovia života** (angl. *Emergency 4: Global Fighters for Life*) je nemecká strategická Počítačová hra s prvkami simulátora. Hra je zameraná na úlohu velenia záchranárskym zložkám - hasičom, policajtom, zdravotníkom a technikom.

## Príbeh
Príbeh celej hry je zasadený do prostredia nemeckého veľkomesta a jeho okolia (pravdepodobne Hamburg). Hráč má k dispozícií vybavené záchranárske centrum s množstvom rôznej techniky a profesionálnymi záchranármi.

### Kampaň

Kampaň pozostáva z 20 rôznych misií, ktoré sú prepletené súvislou dejovou líniou. Jednotlivé misie sú nápadité, odohrávajúce sa v rozličnom prostredí a často majú neočakávaný zvrat. Výhodou je, že ich možno riešiť rôznymi postupmi. Jednotlivé vozidlá musí hráč získať kúpou z peňazí z rozpočtu mesta, za úspešné zásahy. Okrem toho je počas kampane nutné z týchto zdrojov zaplatiť kondičné tréningy a školiace výcviky záchranárskemu personálu.

#### Misie
**1. Zrútenie stavebného žeriavu na kostol**
Na strechu miestneho kostola sa prevrátil stavebný žeriav a zranil niekoľko ľudí.

**2. Požiar skladu pneumatík**
V pneuservise došlo k nehode a následne vznikol požiar. Niekoľko osôb utrpelo zranenia.

**3. Fiktívny obchod s drogovým kartelom**
Aby sme dostali drogový syndikát pred spravodlivosť, bude tajný agent predstierať, že kúpi kufor poslednej známej drogy.

**4. Havária na Monster Truch Show**
Počas Monster Truck Show došlo k nehode. Zranených je niekoľko ľudí. Vo svojich vozidlách uviazli obaja vodiči pretekárskych truckov. Pre unikajúce palivo hrozí riziko požiaru.

**5. Zrútenie diaľničného mosta**
Do diaľničného mosta narazila v plnej rýchlosti nákladná loď a takmer ho strhla. Niekoľko vozidiel sa potopilo do rieky. Na mieste nehody došlo k niekoľkým ďalším zrážkam.

**6. Bombový útok na summite**
V čase konferencie na vysokej úrovni odpálili teroristi bombu. Mnoho ľudí utrpelo zranenia a uviazli pod troskami alebo vo vrakoch áut. Následkom výbuchu vzniklo aj niekoľko požiarov. V oblasti sa stále nachádzajú teroristi.

**7. Totálny výpadok spôsobený hakerom**
Haker spôsobil výpadok prúdu v meste. Došlo k niekoľkým dopravným nehodám a požiarom.

**8. Pretrhnutie vodnej hrádze blízko mesta**
Niekoľkodňový dážď spôsobil pretrhnutie vodnej nádrže v horách. Voda zatopila mesto pod hrádzou.

**9. Razia v železničnej stanici**
Cieľom policajnej akcie sú obchodníci s drogami na železničnej stanici.

**10. Polárna stanica zničená explóziou**
Počas pokusného vrtu neďaleko východoeurópskej polárnej stanice došlo k nehode. Súčasťou stanice je aj geotermálne laboratórium. Následný požiar bol už síce uhasený, ale niektorí ľudia utrpeli vážne zranenia a iní uviazli pod troskami. Explózia uvoľnila rádioaktívne látky uskladnené na pohon reaktoru stanice. Hrozí akútne riziko kontaminácie. Niektoré časti oblasti sú pre pozemné jednotky nedostupné. Porucha jadrového reaktoru spôsobila výpadok prúdu na stanici. Záchranárske práce navyše komplikujú nebezpečné ľadové medvede potuľujúce sa v okolí objektu.

**11. Požiar vrtnej plošiny**
Na ropnej plošine vypukol požiar. Niekoľko robotníkov bolo zranených, ostatní v panike skočili do vody. Hrozí veľké riziko toho, že sa oheň vymkne zpod kontroly.

**12. Vykoľajenie rýchlika**
Diaľkový autobus spadol z mosta na železničnú trať, kde ho zrazil práve prechádzajúci rýchlik. Autobus je úplne zničený a vlak sa vykoľajil blízko rieky. Vonku aj vo vnútri vlaku sa nachádza množstvo zranených.

**13. Katastrofa v povrchovej bani**
V povrchovej bani došlo k nehode. Mnoho osôb utrpelo zranenia a vznikli veľké škody na majetku. Na strechu skladiska spadlo kolesové rýpadlo. Niekoľko ľudí je nezvestných. Pravdepodobne budú zakliesnení pod troskami.

**14. Nehoda v cestnom tuneli**
V diaľničnom tuneli došlo k závažnej dopravnej nehode. Správy hovoria o vysokom počte zranených ľudí. Tunelom sa šíri hustý dym, ktorý vznikol následkom požiaru. Nemožno vylúčiť ani poškodenie statiky tunela.

**15. Výbuch v továrni na pyrotechniku**
V továrni na pyrotechniku došlo k explózii, ktorá zranila množstvo osôb a spôsobila značné materiálne škody. Následný požiar sa rozšíril taktiež do okolitých oblastí.

**16. Ochrana kľúčového svedka**
Kľúčový člen teroristickej organizácie vyložil karty na stôl a stal sa informátorom. Musí svedčiť proti vodcovi svojej organizácie. Tajná služba ho umiestnila na utajené miesto, kde zostane dokiaľ bude musieť vypovedať na súde. Bohužiaľ sa zdá, že tajná služba má vo svojich radoch zradcu. Na dom zaútočili teroristi a teraz ho obliehajú. Jeden z agentov zostal nažive a požaduje okamžitú pomoc.

**17. Únos**
Teroristi uniesli osobné lietadlo a prinútili ho pristáť na letisku púštneho štátu. Posádku a cestujúcich zajali ako rukojemníkov. Jeden zajatec utrpel strelné poranenia. Jediné, o čo zatiaľ požiadali, bolo doplnenie paliva. Zdá sa, že únoscovia chcú pokračovať v lete s lietadlom neznámym smerom.

**18. Požiar na open air koncerte**
Na veľkom festivale pod holým nebom vypukol požiar, ktorý spôsobila raketa vystrelená k pódiu jedným z divákov. Publikum prepadlo panike a požiar sa šíri rýchlosťou blesku. Ohrozený je najmä kemp festivalu.

**19. Zrážka na letisku**
Osobné lietadlo sa počas pristávacieho manévra zrazilo s malým lietadlom a následne narazilo do budovy letiskového terminálu. Časť budovy sa zrútila a vypukol požiar. Na mieste sa nachádza veľké množstvo zranených osôb.

**20. Zemetrasenie**
Zemetrasenie spustošilo obrovskú časť mesta. Mnoho ľudí utrpelo zranenia a na viacerých miestach vypukli požiare.

## Záchranári
*Zoznam dostupných záchranárov s ich stručným popisom.*

### Hasiči
**Hasič**
Základný člen hasičského tímu a väčšiny operácií. Dokáže obsluhovať všetko hasičské záchranárske náradie, prenášať zranených a odvádzať nezranené osoby. Hasič sa môže prepravovať vo všetkých typoch hasičských vozidiel.

**Hasič s ochrannou respiračnou výbavou**
Hasič s ochrannou maskou a kyslíkovými fľašami. Výhodou je, že môže bez ujmy zasahovať aj v objektoch s prítomnosťou jedovatého dymu. Má obdobné možnosti ako hasič.

**Hasič s ochranným oblekom ABC**
Hasič v ochrannom obleku zasahuje v oblastiach s výskytom rádioaktívnych, biologických alebo jedovatých chemických látok. Jeho oblek ho však značne obmedzuje v pohybe, preto môže používať len hasiaci prístroj a požiarnu sekeru. Dokáže taktiež prenášať zranené osoby a evakuovať nezranené osoby. Možno ho prepravovať vo všetkých typoch hasičských vozidiel.

**Potápač**
Člen hasičského tímu špecializovaný na akcie, kedy je nutný zásah na vode. Dokáže pátrať po potopených objektoch a zachraňovať z vody topiace sa osoby. Možno ho prepravovať vo všetkých typoch hasičských vozidiel.

### Polícia
**Policajt/ Policajtka**
Základný člen policajného tímu, avšak nie je ozbrojený, preto je určený hlavne na riadenie dopravy (pomocou zastavovacieho terčíku), na zatýkanie neozbrojených a menej nebezpečných osôb a na vypočúvanie osôb na mieste činu. Môže taktiež použiť policajné zátarasy.

**Policajný psychológ**
Člen policajného tímu, špecializovaný na krízové situácie, kedy je potrebné vyjednávať so zločincami (má so sebou megafón). Taktiež môže utešovať spanikárené osoby a vypočúvať svedkov.

## Vozidlá
*Zoznam dostupných vozidiel s ich stručným popisom.*

### Polícia
**VH - Hliadkové vozidlo**
***Posádka:*** 2x policajt, policajný psychológ
Základné policajné vozidlo využívané najmä na riadenie dopravy a rýchlu prepravu polície do oblasti zásahu, má miesto pre 2 zadržané osoby

**PA - Policajný anton**
***Výbava:*** Dopravná zátarasa
***Posádka:*** 6x policajt, policajný psychológ, zásahová jednotka, prieskumník
Policajná dodávka určená na rýchlu prepravu zásahovej jednotky na miesto činu, príp. na riadenie premávky, má miesto pre 4 zadržané osoby

**PZV - Policajné zásahové vozidlo**
***Výbava:***Dopravná zátarasa, Slzný granát
***Posádka:***6x akékoľvek policajné jednotky
Policajné vozidlo s neprestrelným pancierom, používané pri obzvlášť nebezpečných zásahoch, s miestom pre 4 zadržané osoby

**VT - Vysokokapacitný transportér**
Vozidlo určené na prepravu zadržaných osôb, vhodné napr. pri demonštráciách alebo evakuácií

**VD - Vodné delo**
Policajné vozidlo s vodným delom určené na rozohnanie rozvášneného davu, s dostatočným brnením

**PH - Policajná helikoptéra**
***Posádka:*** 2x akékoľvek policajné jednotky
Policajná helikoptéra vybavená reflektorom a megafónom, určená na rýchlu prepravu policajných síl na miesto zásahu, evakuáciu budov alebo prenasledovanie podozrivých vozdiel

### Zdravotníci
**PA - Pohotovostná ambulancia**
***Posádka:*** 1x lekár
Vozidlo vhodné na rýchlu prepravu pohotovostného lekára na miesto nešťastia

**S - Sanitka**
***Posádka:*** 2x lekár, zdravotníci
Základné vozidlo zdravotnej záchrannej služby, pojme jedného pacienta, v sanitke musí byť prítomný lekár na stabilizáciu zdravotného stavu pacienta

**VPZP - Vozidlo na prepravu záchranárskeho psa**
***Posádka:*** 1x psovod a záchranársky pes
Vozidlo určené na prepravu psovoda a lavínového psa

**SM - Sanitný minibus**
***Posádka:*** 4x lekár, zdravotníci
Vozidlo používané pri obzvlášť veľkých operáciách, s miestom pre 9 zranených osôb, vo vozidle však nemusí byť prítomný lekár na stabilizáciu zdravotného stavu pacientov

**SH - Sanitná helikoptéra**
***Posádka:*** 2x lekár
Helikoptéra, ktorá má obdobnú funkciu ako sanitka

### Technici
**PV - Pohotovostné vozidlo**
***Posádka:*** 1x technik
Vozidlo určené na rýchlu prepravu technika do oblasti zásahu

**OV - Odťahové vozidlo**
Vozidlo určené na prepravu vozidiel, vrakov a väčších predmetov (lodné kontajnery a pod.)

**VŽ - Vyprošťovací žeriav**
Vozidlo používané na prenášanie ťažkých bremien

**VPB - Vozidlo na prepravu buldozéra**
Vozidlo určené na prepravu buldozéra (B), ktorý môže odstraňovať menšie kusy trosiek či zrovnať so zemou kroviny alebo ploty

**VPM - Vozidlo s pontónovým mostom**
Vozidlo prepravujúce pontónový most, používaný pri obzvlášť kritických situáciach, kedy nablízku nie je použiteľný most cez vodný tok

**ZH - Záchranná helikoptéra**
***Posádka:*** 1x technik
Helikoptéra umožňujúca rýchlu evakuáciu osôb, prenášanie zranených alebo na prepravu technika na miesto udalosti

## Slovakia mod
Už je pripravovaný aj slovakia mod do tejto hry. Budú v ňom vozidlá SR hasičov, policajtov, záchranárov a technikov.

Kategória:Strategické počítačové hry
Kategória:Počítačové hry
Kategória:Počítačové hry z 2006
Kategória:Hry pre Windows